**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu** |
| Návrh zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov a ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov |
| **Predkladateľ (a spolupredkladateľ)** |
| Ministerstvo financií Slovenskej republiky  |
| **Charakter predkladaného materiálu** |[ ]  Materiál nelegislatívnej povahy |
|  |[x]  Materiál legislatívnej povahy |
|  |[x]  Transpozícia práva EÚ |
| 1. Smernica Európskeho parlamentu a Rady (EÚ) 2021/2101, ktorou sa mení smernica 2013/34/EÚ, pokiaľ ide o zverejňovanie informácií o dani z príjmov určitými podnikmi a pobočkami (Ú. v. ES L 429, 1.12.2021).
2. Smernica Európskeho parlamentu a Rady 2014/95/EÚ z 22. októbra 2014, ktorou sa mení smernica 2013/34/EÚ, pokiaľ ide o zverejňovanie nefinančných informácií a informácií týkajúcich sa rozmanitosti niektorými veľkými podnikmi a skupinami (Ú. v. ES L 330, 15.11.2014) v platnom znení.
 |
| **Termín začiatku a ukončenia PPK** | Začiatok:    13.4.2022Ukončenie: 26.4.2022 |
| **Predpokladaný termín predloženia na pripomienkové konanie** | máj 2022 |
| **Predpokladaný termín začiatku a ukončenia ZP\*\***  |  |
| **Predpokladaný termín predloženia na rokovanie vlády SR\*** |  |
|  |
| 1. **Definovanie problému**
 |
| *Uveďte základné problémy, ktoré sú dôvodom vypracovania predkladaného materiálu (dôvody majú presne poukázať na problém, ktorý existuje a je nutné ho predloženým materiálom riešiť).*Pripravovaný právny predpis je transpozíciou smernice Európskeho parlamentu a Rady (EÚ) 2021/2101, ktorou sa mení smernica 2013/34/EÚ, pokiaľ ide o zverejňovanie informácií o dani z príjmov určitými podnikmi a pobočkami (Ú. v. EÚ L 429, 1.12.2021) (tzv. public country-by-country reporting). Cieľom pripravovaného návrhu zákona je zvýšiť transparentnosť a podporiť spoločenskú zodpovednosť nadnárodných spoločností prostredníctvom verejnej kontroly, ktorá spočíva v zverejnení určitých informácií týkajúcich sa dane z príjmov v členení podľa jednotlivých štátov. Predmetným návrhom dôjde aj k úprave niektorých ustanovení zákona č. 431/2002 Z. z. na základe jednoznačného spresnenia transpozície ustanovení smernice 2014/95/EÚ v platnom znení a poznatkov z aplikačnej praxe. Zároveň sa na základe odporúčaní aplikačnej praxe a výsledkov auditu konsolidovanej účtovnej závierky ústrednej správy navrhuje s cieľom lepšie ochrániť majetok štátu a územnej samosprávy, zvýšenie periodicity inventarizácie vybraného hmotného majetku v účtovných jednotkách verejnej správy - štátne rozpočtové organizácie a príspevkové organizácie, obce, vyššie územné celky, štátne fondy, rozpočtové organizácie a príspevkové organizácie v zriaďovateľskej pôsobnosti obcí a vyšších územných celkov. |
| 1. **Ciele a výsledný stav**
 |
| *Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému).* Cieľom návrhu zákona je transponovať smernicu Európskeho parlamentu a Rady (EÚ) 2021/2101, ktorou sa mení smernica 2013/34/EÚ, pokiaľ ide o zverejňovanie informácií o dani z príjmov určitými podnikmi a pobočkami (Ú. v. EÚ L 429, 1.12.2021) (tzv. public country-by-country reporting). Cieľom predkladaného návrhu zákona je zvýšiť transparentnosť a podporiť spoločenskú zodpovednosť nadnárodných spoločností prostredníctvom verejnej kontroly, ktorá spočíva v zverejnení určitých informácií týkajúcich sa dane z príjmov v členení podľa jednotlivých štátov. V súlade s cit. smernicou návrh zákona zavedie pre vybrané účtovné jednotky s cezhraničným aspektom, ktoré prekročia určitú veľkosť, povinnosť vyhotoviť správu s informáciami o dani z príjmov a uložiť ju do registra účtovných závierok. Obsahom uvedenej správy majú byť napr. informácie o zaplatenej dani z príjmov, suma výnosov vrátane výnosov dosiahnutých z transakcií so spriaznenými stranami, počet zamestnancov, pričom informácie sa budú uvádzať v tabuľke, ktorej vzor ustanoví vykonávacie nariadenie Komisie (EÚ). Predmetným návrhom dôjde aj k úprave niektorých ustanovení zákona č. 431/2002 Z. z. na základe poznatkov z aplikačnej praxe.Návrh zákona má cieľ lepšie ochrániť majetok štátu a územnej samosprávy a zároveň aj zvýšiť kvalitu dát v účtovných závierkach účtovných jednotiek tým, že navrhuje zvýšenie periodicity vykonávania inventarizácie určitého hmotného majetku v účtovných jednotkách verejnej správy - štátne rozpočtové organizácie a príspevkové organizácie, obce, vyššie územné celky, štátne fondy, rozpočtové organizácie a príspevkové organizácie v zriaďovateľskej pôsobnosti obcí a vyšších územných celkov.  |
| 1. **Dotknuté subjekty**
 |
| *Uveďte subjekty, ktorých sa zmeny predkladaného materiálu dotknú priamo aj nepriamo:* Účtovné jednotky, ktoré v dvoch po sebe nasledujúcich účtovných obdobiach za každé z nich dosiahli čistý obrat viac ako 750 mil. eur a účtovné jednotky, ktoré zostavujú konsolidovanú účtovnú závierku najväčšej skupiny podnikov, ktoré v dvoch po sebe nasledujúcich účtovných obdobiach za každé z nich dosiahli konsolidované výnosy viac ako 750 mil. eur, ak majú stále miesto podnikania alebo trvalú podnikateľskú činnosť na území viacerých členských štátoch alebo viac ako jednu daňovú jurisdikciu. Tiež veľké dcérske účtovné jednotky, ktoré spĺňajú aspoň 2 kritériá (majetok viac ako 4 mil. €, obrat vyšší ako 8 mil.€ a 50 zamestnancov za 2 po sebe idúce účtovné obdobia), ktorých zahraničný konečný materský subjekt má sídlo mimo územia členských štátov a jeho konsolidované výnosy presiahli 750 mil. € v každom z 2 bezprostredne po sebe idúcich účtovných obdobiach a veľké organizačné zložky podniku zahraničnej právnickej osoby so sídlom mimo územia členských štátov, ktorej výnosy resp. konsolidované výnosy prekročili v každom z dvoch bezprostredne po sebe nasledujúcich účtovných obdobiach sumu 750 mil. €, ak sa na ne nevzťahuje oslobodenie z povinnosti uložiť správu s informáciami o dani z príjmov.Zvýšenie periodicity vykonávania inventarizácie určitého hmotného majetku sa dotkne účtovných jednotiek verejnej správy, ktorými sú štátne rozpočtové organizácie a príspevkové organizácie, obce, vyššie územné celky, štátne fondy, rozpočtové organizácie a príspevkové organizácie v zriaďovateľskej pôsobnosti obcí a vyšších územných celkov. |
| 1. **Alternatívne riešenia**
 |
| *Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?**Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.*V prípade nulového variantu by Slovenská republika nesplnila povinnosť transpozície smernice (EÚ) 2021/2101, ktorá musí byť transponovaná do 22. júna 2023. |
| 1. **Vykonávacie predpisy**
 |
| *Predpokladá sa prijatie/zmena vykonávacích predpisov?* | [x]  **Áno** | [ ]  **Nie** |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:*Opatrenie Ministerstva financií Slovenskej republiky, v ktorom sa bližšie upraví obsah správy s informáciami o dani z príjmov a spoločný vzor a elektronický formát tejto správy v nadväznosti na vykonávací akt Komisie, ktorý má byť prijatý koncom roka 2022, najneskôr v roku 2023. Obsah správy s informáciami o dani z príjmov budú tvoriť informácie podľa čl. 48c smernice (EÚ) 2021/2101 ako napr. počet zamestnancov, suma výnosov vrátane sumy výnosov z transakcií so spriaznenými stranami, suma zisku alebo straty pred zdanením, suma vzniknutej dane z príjmov, suma dane z príjmov zaplatenej na hotovostnom základe a suma akumulovaných ziskov na konci príslušného účtovného obdobia. |
| 1. **Transpozícia práva EÚ**
 |
| *Uveďte, v ktorých konkrétnych ustanoveniach (paragrafy, články, body, atď.) ide národná právna úprava nad rámec minimálnych požiadaviek EÚ (tzv. goldplating) spolu s odôvodnením opodstatnenosti presahu.*V návrhu zákona nie sú zapracované úpravy zákona o účtovníctve, ktoré by predstavovali goldplating.  |
|  |
| 1. **Preskúmanie účelnosti**
 |
| *Uveďte termín, kedy by malo dôjsť k preskúmaniu účinnosti a účelnosti predkladaného materiálu.**Uveďte kritériá, na základe ktorých bude preskúmanie vykonané.*Do 22. júna 2027 Komisia predloží správu o dodržiavaní a o vplyve povinností podávať správy stanovených v článkoch 48a až 48f podľa smernice (EÚ) 2021/2101, a so zreteľom na situáciu na úrovni OECD, potrebu zabezpečiť dostatočnú úroveň transparentnosti a potrebu zachovať a zabezpečiť konkurenčné prostredie pre podniky a súkromné investície, preskúma a posúdi najmä, či by bolo vhodné rozšíriť povinnosť podávať správy s informáciami o dani z príjmov stanovenú v článku 48b na veľké podniky v zmysle vymedzenia v článku 3 ods. 4 a na veľké skupiny v zmysle vymedzenia v článku 3 ods. 7, ako aj rozšíriť obsah správy s informáciami o dani z príjmov uvedenú v článku 48c o ďalšie položky. |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky. |
| 1. **Vybrané vplyvy materiálu**
 |
| **Vplyvy na rozpočet verejnej správy** |[ ]  **Pozitívne** |[ ]  **Žiadne** |[x]  **Negatívne** |
| z toho rozpočtovo zabezpečené vplyvy, v prípade identifikovaného negatívneho vplyvu |[x]  Áno |[ ]  Nie |[ ]  Čiastočne |
| **Vplyvy na podnikateľské prostredie** |[x]  **Pozitívne** |[ ]  **Žiadne** |[x]  **Negatívne** |
|  z toho vplyvy na MSP |[ ]  Pozitívne |[x]  Žiadne |[ ]  Negatívne |
|  Mechanizmus znižovania byrokracie  a nákladov sa uplatňuje: |[ ]  Áno |  |  |[x]  Nie |
| **Sociálne vplyvy** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na životné prostredie** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na informatizáciu spoločnosti** |[x]  **Pozitívne** |[ ]  **Žiadne** |[ ]  **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** |[ ]  **Pozitívne** |[x]  **Žiadne** |[ ]  **Negatívne** |
|  **vplyvy na procesy služieb vo verejnej správe** |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |
| --- | --- | --- | --- |
| **Vplyvy na manželstvo, rodičovstvo a rodinu** |[ ]  **Pozitívne** |[x]  **Žiadne** |[ ]  **Negatívne** |

|  |
| --- |
| 1. **Poznámky**
 |
| *V prípade potreby uveďte doplňujúce informácie k identifikovaným vplyvom a ich analýzam. Informácie v tejto časti slúžia na zhrnutie vplyvov a nie ako náhrada za vypracovanie príslušných analýz vybraných vplyvov.*Identifikované vplyvy v rámci ich analýz indikujú negatívny vplyv návrhu zákona na rozpočet a negatívny a pozitívny vplyv na podnikateľské prostredie. Návrh zákona bude mať negatívny vplyv na podnikateľské prostredie v dôsledku vzniku povinnosti vyhotoviť správu s informáciami o dani z príjmov pre tie účtovné jednotky s cezhraničným aspektom, ktorých čistý obrat presahuje sumu 750 mil. € a účtovné jednotky, ktoré zostavujú konsolidovanú účtovnú závierku najväčšej skupiny účtovných jednotiek a ich  konsolidované výnosy prekročili sumu 750 mil. € v každom z dvoch bezprostredne po sebe nasledujúcich účtovných obdobiach.  Negatívny a pozitívny vplyv na podnikateľské prostredie súvisí so zavedením povinnosti uvádzania informácií v správe audítora a následného príjmu audítora/audítorskej spoločnosti vyplývajúceho z plnenia tejto povinnosti.Finančné prostriedky potrebné na úpravu informačných systémov na rozpočtový rok 2024 budú zabezpečené v rámci prípravy rozpočtu kapitoly MF SR na roky 2023 – 2025.  Vzhľadom na to, že samotný výkaz bude prijatý predpokladáme koncom roka 2022, najneskôr v roku 2023 prostredníctvom  vykonávacieho aktu, v súčasnosti nie je možné presne vyčísliť finančné vplyvy na zabezpečenie splnenia tejto povinnosti v informačných systémoch verejnej správy.  Preto v analýze na rozpočet uvádzame odhadovanú výšku predpokladaných nákladov, ktorú budeme v prípade potreby aktualizovať na základe nových skutočností pri vykonávacom predpise. |
| 1. **Kontakt na spracovateľa**
 |
| *Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.*Ing. Ingrid Šalkovičová (ingrid.salkovicova@mfsr.sk), Odbor pre legislatívu a metodiku účtovníctva, MF SR |
| 1. **Zdroje**
 |
| *Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť.* Pri vypracovaní doložky vplyvov a príslušných analýz vplyvov na podnikateľské prostredie sa vychádzalo z dostupných informácií zverejnených v registri účtovných závierok. Následne sa vyčísľovali vplyvy za použitia kalkulačky nákladov regulácie. |
| 1. **Stanovisko Komisie na posudzovanie vybraných vplyvov z PPK č. 077/2022**

(v prípade, ak sa uskutočnilo v zmysle bodu 8.1 Jednotnej metodiky) |
|

|  |  |  |
| --- | --- | --- |
| [ ]  **Súhlasné**  | [ ]  **Súhlasné s návrhom na dopracovanie** | [x]  **Nesúhlasné** |

**Uveďte pripomienky zo stanoviska Komisie z časti II. spolu s Vaším vyhodnotením:****II. Pripomienky a návrhy zmien:** **Komisia uplatňuje k materiálu nasledovné pripomienky a odporúčania:****K vplyvom na rozpočet verejnej správy**V doložke vybraných vplyvov je označený negatívny, rozpočtovo krytý vplyv na rozpočet verejnej správy. V analýze vplyvov je kvantifikovaný vplyv v sume 770,98 v roku 2022, pričom sa uvádza, že tento vplyv je pokrytý z prostriedkov zabezpečených na prevádzku informačného systému na rok 2022. Ďalej je kvantifikovaný aj vplyv v roku 2024 v sume 173 467,20 eur s tým, že finančné prostriedky nie sú zabezpečené v rámci limitu výdavkov kapitoly MF SR a z uvedeného dôvodu si tieto prostriedky bude kapitola uplatňovať v rámci prípravy návrhu rozpočtu verejnej správy na roky 2023 až 2025.S materiálom, ktorý zakladá nekrytý vplyv na rozpočet verejnej správy Komisia nesúhlasí a žiada vplyv zabezpečiť v rámci schválených limitov kapitoly MF SR na príslušný rozpočtový rok.**K vplyvom na podnikateľské prostredie**Komisia žiada predkladateľa v Doložke vybraných vplyvov v časti 9 „Vybrané vplyvy materiálu“ vyznačiť aj pozitívne vplyvy na podnikateľské prostredie a doplniť Analýzu vplyvov na podnikateľské prostredie. **Odôvodnenie:** Materiál upravuje predĺženie lehoty na vypracovanie súhrnnej účtovnej závierky zo 6 na 9 mesiacov, čo predstavuje pozitívny vplyv pre podnikateľské prostredie, ktorý je potrebný uviesť v časti 3.4 v Analýze vplyvov na podnikateľské prostredie. Zároveň v § 19 ods. 4 sa zavádza nová  administratívna povinnosť pre audítorskú spoločnosť, ktorú je potrebné kvantifikovať v časti 3.1 Analýzy. Ďalej sa zavádzajú sankcie za nepredloženie účtovných záznamov, ktoré je potrebné uviesť v časti 3.4 Analýzy. **K vplyvom na informatizáciu spoločnosti**Komisia súhlasí s tvrdením predkladateľa, že predmetný návrh zákona má vplyv na informatizáciu spoločnosti. Predkladateľ však použil nesprávny formulár analýzy vplyvov a teda nie je možné ho posúdiť v plnom rozsahu a v doložke vplyvov nesprávne vyznačil vplyv na informatizáciu spoločnosti ako „žiadny“ miesto „pozitívny“. **III. Záver:** Stála pracovná komisia na posudzovanie vybraných vplyvov vyjadruje **nesúhlasné stanovisko**s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.**Vyhodnotenie pripomienok k stanovisku:****K vplyvom na rozpočet verejnej správy**MF SR upravilo analýzu vplyvu na rozpočet verejnej správy podľa odporúčania Komisie a predkladá už upravený dokument.**K vplyvom na podnikateľské prostredie**MF SR upravilo analýzu vplyvu na podnikateľské prostredie podľa odporúčania Komisie s výnimkou pozitívneho vplyvu pri súhrnnej účtovnej závierke, nakoľko ju zostavuje MF SR.Uvádzame pozitívny aj negatívny vplyv na audítora/audítorskú spoločnosť, ktorej vznikne na jednej strane povinnosť uvádzania informácií v správe audítora, ale zároveň to predstavuje aj príjem pre audítora/audítorskú spoločnosť.**K vplyvom na informatizáciu spoločnosti**MF SR ako predkladateľ návrhu zákona upravilo vplyv  v doložke vplyvov na „pozitívny“ a predložilo nový formulár odkonzultovaný a schválený MIRRI. |
| 1. **Stanovisko Komisie na posudzovanie vybraných vplyvov zo záverečného posúdenia č. 077\_2/2022** (v prípade, ak sa uskutočnilo v zmysle bodu 9.1. Jednotnej metodiky)
 |
|

|  |  |  |
| --- | --- | --- |
| [x]  **Súhlasné**  | [ ]  **Súhlasné s  návrhom na dopracovanie** | [ ]  **Nesúhlasné** |

**Uveďte pripomienky zo stanoviska Komisie z časti II. spolu s Vaším vyhodnotením:** |